Europe (խումբ)

Europe (), շվեդական ռոք խումբ՝ հիմնադրված վոկալիստ Ջոու Թեմփեստի և կիթառահար Ջոն Նորումի կողմից 1979 թվականին Ստոկհոլմում՝ Force անվանմամբ։ Իր գոյության սկզբնական շրջանում խումբը հանդես էր գալիս գլեմ մետալ ժանրում, սակայն վերաստեղծումից հետո սկսեց հանդես գալ ժամանակակից հարդ ռոք և հևի մետալ ժանրերում։

Պատմություն 
Europe խումբը իր դեբյուտային համանուն ալբոմը թողարկել է 1983 թվականին։ Ալբոմն առևտրական հաջողության չհասավ, չստացավ ոչ մի հավաստագիր և շվեդական չարթում զբաղեցրեց ընդամենը 8-րդ հորիզոնականը։ Մեկ տարի անց հետևեց Wings of Tomorrow լոնգփլեյը, որը ինչպես նախորդը, հաջողակ չէր։ 2 տարի անց թողարկվեց The Final Countdown-ը՝ խմբին փառք բերելով ամբողջ աշխարհում։ Այն 12 չարթերում առաջին տասնյակում էր, ստացավ 4 հավաստագիր։ Allmusic-ից Դագ Սթոնը տվյալ ալբոմն անվանեց «ամենավառերից և ամենանշանավորներից մեկը պատմության մեջ»։ Համանուն երգը դարձավ միջազգային հիթ։

Մեկ տարի անց Out of This World ալբոմը, որը կրկնեց իր նախորդի հաջողությունները, տեղ զբաղեցրեց 12 չարթերում, ստացավ 5 հավաստագիր։ 3 տարի անց թողարկվեց Prisoners in Paradise-ը , որը դարձավ առաջինը Շվեդիայում և հայտնվեց 6 չարթերում։ 1992 թվականին խումբը լուծարվեց, վոկալիստ Ջոու Թեմփեստը սկսեց զբաղվել մեներգչի կարիերայով։

1999 թվականին Europe-ի մասնակիցները կարճ ժամանակով միավորվեցին, որպեսզի Ստոկհոլմում համերգի ժամանակ հանդես գան «The Final Countdown» և «Rock the Night» երգերով։ 4 տարի հետո մամուլում հրապարակվեց պաշտոնական հայտարարություն այն մասին, որ խումբը վերամիավորվել է և աշխատում է նոր ալբոմի վրա։

2004 թվականին թողարկվեց Start from the Dark նոր սկավառակը, սակայն բացի 4 չարթերում տեղեր զբաղեցնելուց, այն ոչնչի չհասավ։ Ջոու Թեմփեստն ալբոմն անվանեց խմբի կրկնվող նորամուտը՝ կապված ձայնի արդիականացման և ժանրի փոփոխության հետ։ 4 տարի անց թողարկվեց Secret Society-ն, որը հայտնվեց 5 չարթերում։ 2009 թվականին թողարկված Last Look at Eden-ը հայտնվեց 6 չարթերում, Շվեդիայում ստացավ ոսկե կարգավիճակ, Allmusic-ի քննադատների կողմից հավանության արժանացավ։ 2012 թվականին թողարկվեց Bag of Bones ալբոմը։ Այն նախորդների համեմատ հաջողակ դարձավ. հայտնվեց 10 չարթերում և Շվեդիայում դարձավ ոսկե։ 2015 թվականի մարտի 2-ին թողարկվեց 10-րդ ստուդիական ալբոմը՝ War of Kings-ը, որը Շվեդիայի չարթերում զբաղեցրեց 2-րդ տեղը։

Սկավառակագրություն 

 Europe (1983)
 Wings of Tomorrow (1984)
 The Final Countdown (1986)
 Out of This World (1988)
 Prisoners in Paradise (1991)
 Start from the Dark (2004)
 Secret Society (2006)
 Last Look at Eden (2009)
 Bag of Bones (2012)
 War of Kings (2015)

Խմբի կազմ 

Ներկա կազմը
 Ջոու Թեմփեստ - վոկալ, կիթառ (1979-1992, 1999, 2003-այժմ)
 Ջոն Նորում - կիթառ (1979-1986, 1999, 2003-այժմ)
 Ջոն Լևեն - բաս կիթառ (1981-1992, 1999, 2003-այժմ)
 Միք Միքայելի - ստեղնաշարային (1984-1992, 1999, 2003-այժմ)
 Յան Հոգլունդ - հարվածային (1984-1992, 1999, 2003-այժմ)

Նախկին անդամները
 Թոնի Ռենո - հարվածային (1979-1984)
 Պետեր Օլսոն - բաս կիթառ (1979-1981)
 Մարսել Յակոբ - բաս կիթառ (1981) †
 Կի Մարսելո - կիթառ (1986-1992, 1999)

Արտաքին հղումներ 
 Պաշտոնական կայք 
 Europe's official MySpace page
 Europe's official YouTube page
 Europe's official blog
 Europe at Metal Storm

Երաժշտական խմբեր այբբենական կարգով
Կվինտետներ
1979 հիմնադրված երաժշտական խմբեր